విజయ కిషోర్ రహత్కర్

విజయ కిషోర్ రహత్కర్ భారతదేశానికి చెందిన రాజకీయ నాయకురాలు. ఆమె 2024 అక్టోబరు 19న జాతీయ మహిళ కమిషన్ (ఎన్‌సీడబ్ల్యూ) చైర్‌పర్సన్‌గా నియమితురాలైంది.

 జననం, విద్యాభ్యాసం  
విజయ కిషోర్ రహత్కర్ మహారాష్ట్రలో జన్మించి డిగ్రీని సైన్స్‌లో మేజర్‌గా ఫిజిక్స్‌లో పూర్తి చేసి పూణే యూనివర్శిటీ నుండి హిస్టరీలో పోస్ట్ గ్రాడ్యుయేట్ డిగ్రీని పూర్తి చేసింది.
రాజకీయ జీవితం
విజయ కిషోర్ రహత్కర్ 1995లో భారతీయ జనతా పార్టీ ద్వారా రాజకీయాలలోకి వచ్చి పార్టీలో వచ్చి పార్టీలో వివిధ హోదాల్లో పని చేసి 2000 నుండి 2010 వరకు ఔరంగాబాద్ మునిసిపల్ కార్పొరేషన్‌ కార్పొరేటర్‌గా ఎన్నికై 2007 నుండి 2010 వరకు ఔరంగాబాద్ర్ మేయర్‌గా పని చేసింది. ఆమె మేయర్‌గా ఉన్న సమయంలో నేషనల్ మేయర్స్ కౌన్సిల్‌కు వైస్ ప్రెసిడెంట్‌గా, మహారాష్ట్ర మేయర్స్ కౌన్సిల్ ప్రెసిడెంట్‌గా   పని చేసింది. 

విజయ కిషోర్ రహత్కర్ 2010 నుండి 2014 వరకు వరుసగా రెండు పర్యాయాలు బీజేపీ మహిళా మోర్చా జాతీయ ప్రధాన కార్యదర్శిగా, 2014లో బీజేపీ మహిళా మోర్చా జాతీయ అధ్యక్షురాలిగా, రాజస్థాన్ బీజేపీ యూనిట్ కో-ఇన్‌చార్జ్‌గా, 2016 నుండి 2021 వరకు మహారాష్ట్ర మహిళా కమిషన్ చైర్‌పర్సన్‌గా పని చేసి ఆ తరువాత 2024 అక్టోబర్ 19న  జాతీయ మహిళ కమిషన్ (ఎన్‌సీడబ్ల్యూ) చైర్‌పర్సన్‌గా నియమితురాలైంది. ఆమెను ఛైర్‌పర్సన్‌గా మూడు సంవత్సరాల పాటు నామినేట్ చేస్తూ పదవికి బాధ్యతలు స్వీకరించే తేదీ లేదా 65 ఏళ్ల వయస్సు వరకు లేదా తదుపరి ఉత్తర్వులు వచ్చే వరకు, ఏది ముందుగా అయితే అది” అని మహిళా మరియు శిశు అభివృద్ధి మంత్రిత్వ శాఖ అధికారిక నోటిఫికేషన్‌లో తెలిపింది.

 మూలాలు 

వర్గం:భారతీయ జనతా పార్టీ రాజకీయ నాయకులు
వర్గం:మహారాష్ట్ర మహిళలు
వర్గం:మహారాష్ట్ర రాజకీయ నాయకులు
వర్గం:1966 జననాలు